Coba ceritain soal Sekolah Kebangsaan Keladi dalam bahasa melayu

Sekolah Kebangsaan Keladi atau nama ringkasnya SK Keladi, merupakan sebuah sekolah Sekolah Rendah yang terletak di Kedah.

Pada tahun SM 1325 (TM 1905) penduduk kampung Keladi, Kg Tok Rasul dan Kg Pondok Labu telah bergotong royomg membina Sekolah Rakyat di Kampung Keladi.Sekolah ini diperbuat kayu, papan dan beratap nipah.

Pada SM 1327(TM 1907) kerajaan telah mengambil alih pentadbiran sekolah ini. Kerajaan telah membina sebuah sekolah baru yang teletak di hadapan Masjid Kampung Keladi. Bentuk bangunannya bertiangkan besi, dinding papan, tingkap dari pelupuh dan beratap nipah.

Pada tahun SM 1354 (TM 1929) kerajaan telah membina sebuah lagi sekolah baru di tapak yang ada sekarang. Bangunan ini jenis kekal yang diperbuat daripada batu bata, papan,beratap genting dan mempunyai 3 buah bilik darjah.

Pada SM 1372 -1373( TM 1952)  kerajaan telah membina bangunan tambahan sekolah ini dengan tambahan 3 buah bilik darjah.

Dari setahun ke setahun sekolah ini telah mengorak langkah mengikut perkembangan semasa. Oleh yang demikian, pada tahun 1974 kerajaan telah membina sebuah lagi bangunan tambahan setinggi dua tingkat yang menempatkan empat bilik darjah, pejabat, bilik guru, stor, tandas dan sebuah kantin. Kerajaan juga telah membekalkan dan melengkapkan prasarana bagi menyokong proses pengajaran dan pembelajaran.

Bermula dari tahun 2003, Sekolah Kebangsaan Keladi telah mendapat beberapa kemudahan seperti makmal komputer yang mula beroperasi pada bulan Oktober 2004 untuk kemudahan murid-murid celik komputer. Di samping itu juga, pihak sekolah telah mendapat peruntukkan bagi membina sebuah bangunan yang memuatkan satu bilik darjah untuk Prasekolah. Bangunan tersebut telah dibina di tapak yang dahulunya menempatkan bangunan PKG Kulim yang telah dirobohkan pada 25 Mei 2004.

Oleh kerana perkembangan yang pesat di kawasan Keladi, bangunan sekolah yang sedia ada tidak dapat menampung pertambahan murid. Maka sekolah terpaksa melaksanakan persekolahan dua sesi. Untuk mengatasi masalah tersebut, pihak pengurusan sekolah telah memohon bangunan baharu. Bagi memenuhi permintaan tersebut Kerajaan Persekutuan telah meluluskan pembinaan bangunan baharu setinggi empat tingkat yang lengkap dengan segala prasarana. Pembinaannya bermula pada tahun 2008 dan siap pada November 2009. Bangunan tersebut mula digunakan untuk sesi persekolahan 2010.

Bilangan guru bertambah dari setahun ke setahun selaras dengan pertambahan murid. Sehingga kini (Februari 2023) Sekolah Kebangsaan Keladi mempunyai seramai 595 orang murid dan 42 orang guru dan 4 orang anggota kakitangan pengurusan